Kaapse bestuurders – Is Dit Net Ek Of Is Als Tos? | Watkykjy
In Is Dit Net Ek Of Is Alles Tos? deur griffin October 30, 2018 Rek jou bek
Met Gauteng-bestuurders weet jy presies wat jy kry. Hulle is nors, aggressief en sal jou van die pad af druk as hulle kan. Met Kaapste bestuurders weet jy nooit nie.
‘n Kaapse kar kan enige oomblik dood stop, reg voor jou. Of dit nou ‘n karkeerarea, residensiële straat of snelweg is. Dit het dalk iets met die stad se nou, kronkelende paaie te doen, of die speel-speel snelweg, die N2.
Jy sal sien dat flikkerligte net in uitsonderlike gevalle in die Kaap gebruik word. En deur jou noodligte aan te sit kry jy carte blanche om enigiets op die pad te doen. Reverse teen verkeer? Geen probleem nie. Sommer net in ‘n besige straat uitklim om geld te trek? Als in die haak, ek ry gou om jou, vriend. Gaan jou goed!
Gelukkig is meeste Kapenaars heel rustig, of dalk moet hulle maar net wees om al die liberties wat bestuurders hier vat te kan hanteer. ‘n Toeter word selde gehoor.
Hey! Hier’s my stop nou…
griffinKaapse bestuurders – Is Dit Net Ek Of Is Als Tos? 10.30.2018